LidanRubinov/Halacha-QA huggingface dataset:
שאלה: השקיה בשמיטה לאחר הפסקה: בתחילת החורף הפסקתי להשקות את הדשא (כי לא היה צורך) והוא התייבש, לדעתי עקב הקור העז. נכון לעכשיו נגמר הגשם, האם מותר לי לחזור להשקיה סדירה של הדשא?
תשובה: הדשא לא התייבש, הוא פשוט במצב לא טוב כעת, אולם כל השקייה תגרום להחזרתו למעמדו, ואתה יכול כעת להמשיך להשקות, ובמשך הזמן הוא יתעורר, כדרכו של דשא. בברכת התורה והארץ הרב יהודה הלוי עמיחי
שאלה: שליחת משלוח מנות לאחר החג: האם ניתן להביא משלוח מנות לאחר החג, והאם זו תחשב מצווה, היות והאדם לו מיועדת המשלוח מנות לא יכול להפגש עמי לפני יום שני?
תשובה: משלוח מנות חייבים לתת דווקא בפורים ושהמקבל יקח את המשלוח בפורים. מעיקר הדין במשלוח מנות צריך לתת שתי מנות לאדם אחד בלבד, ומן הסתם, יצאת ידי חובת המצווה בפורים עצמו, אם כן, אתה יכול לתת מתנה לאדם זה לאחר הפורים אבל זה לא נחשב משלוח מנות
שאלה: שאלות בעניני עבודה: יש לי כמה שאלות שקשורת לעניני עבודה: 1) היום תענית אסתר האם אני יכול להביא למטבח במקום העבודה (החילוני) בקבוק שתייה מתנה לעובדים (מקובל לתת כזו ג סטה לעובדים), כאשר ברור לי שישתו מהבקבוק היום כשהיום תענית אסתר? 2) הבוס הזמין אותי לחתונה של הבן שלו כאשר היא נערכת בספירת העומר. האם מותר לי ללכת (כמובן שזה נראה לא טוב אם אני לא בא), והאם יש בזה נ"מ אם הטקס בחופה יהיה רפורמי?
תשובה: 1. להביא בקבוק שתייה, במצב כזה, יש חשש של "לפני עיוור" ולכן אל תביא היום אלא ביום אחר. 2. לחופה אין ללכת מאחר ואין עורכים חופות בספירת העומר ומשום שזו חתונה רפורמית. לארוע עצמו אתה יכול להגיע אבל אסור להשתתף בריקודים וכדומה, וגם אין ראוי לאכול (מצד כשרות) במקום העורך חתונה רפורמית. הרב חיים כץ
שאלה: שאלה בנושא עיסקי פרסום: אני עובדת במשרד פרסום, פנתה אלי לקוחה שמעוניינת לפרסם את המוצר שלה בתחום הטקסטיל. אחת העובדות אצלנו מכירה את הלקוחה כמי שהעתיקה את הדגמים ושיטת העבודה מאחותה. לפי מה שאמרה לי זו שעובדת איתי, אותה אחת היתה לקוחה שקנתה מאחותה מספר רב של פריטים, אח"כ פרמה אותם והעתיקה את הדגמים ושיטת העבודה. כיום אותה אחת מפרסמת בכמה מקומות וכעת מבקשת ממני שאפרסם אותה גם כן. אין לי אפשרות להתחמק ממנה בלי לומר לה את מה שצויין לעיל. אשמח מאוד לתשובתך בנושא.
תשובה: כל עוד שאין תלונה על העתקת מוצר וכדו' אין לחשוד בה בכך, וגם אם העובדת אומרת שהיא העתיקה מבחינה הלכתית אין חובה להאמין לה ולכן תוכלי לפרסם את המוצר שלה.
שאלה: הדברים החשובים בשידוכים: רציתי לדעת מהם הדברים החשובים ביותר לצורך החלטה אם בן הזוג מתאים או לא?
תשובה: תעצמי את העניים ותחשבי האם זהו האדם שאת רוצה לכרות איתו ברית לעשות איתו את ההסכם הכי רציני שעשית בחיים שלך, האם זה עושה לך חשק, האם את סומכת עליו האם לאחר שתסגרי את הדלת ותהיי איתו לבד בחדר יהיה לך נעים עימו, האם מידותיו מעלותיו וחסרונותיו מתאימים לך להתענגות ולעבודה קשה. אם התשובה שלך בפנים תהיה "הן" זהו הזיווג שלך.
שאלה: פסיכומטרי למהדרין?: רציתי לשאול האם יש חובה ללכת ללמוד לפסיכומטרי רק במקום שבו יש הפרדה מלאה בין המינים, או שמותר להקל וללכת לקורס כללי אע"פ שאין בו הפרדה וחלק מהלומדים מגיעים בלבוש שלא צנוע?
תשובה: תמיד יש חובה ללכת למקום שבו ההפרדה בין בנים ובנות הוא מוחלט, וכ"ש כשישנן בנות שאינן לובשות צנוע. וכשיש צורך גדול ללכת לקורס מעורב דוקא, כגון: שבמקום מגוריך אין קורס נפרד וכל הקריירה שלך תלויה בקורס זה יש להתייעץ עם רב על הפרטים.
שאלה: הוספת שם לילדה: יש לי ארבעה ילדים, שיהיו בריאים, לשלושת הבנים יש שני שמות ולבת יש שם אחד בלבד. מאחר ולילדה יש קצת בעיות (גמגום, שמיעה, ראיה, הרטבה בלילות, חרדות) חשבתי שאולי כדאי להוסיף לה שם. מה דעתך על כך והאם אפשר להוסיף על דעת עצמי או שאולי זה מורכב יותר?
תשובה: רק לחולה מסוכן נוהגים לשנות שם. התפללו לה' וטפלו בילדה באמעצות מומחים ובעיקר בהרבה אהבה (לא פינוק). רפואה שלמה.
שאלה: מחשבות על בחורים שאני מכירה: בתקופה האחרונה הרבה פעמים אני תופסת את עצמי מהרהרת על כל מיני בחורים שאני מכירה. אני יודעת שזה מזיק לי ושזה מפריע לי בעבודת ה שלי. מה אני יכולה לעשות כדי להפסיק עם זה?
תשובה: העובדה שאת שמה לב שההירהורים הללו לא רצויים היא כבר דבר טוב. ואם את מצליחה להתגבר ולעצור את ההירהורים הרי באותה שעה מקיימת מצוה ולא תתורו, ואשריך. וככל שתשמחי יותר בקיום המצוה כשאת מתגברת ומגרשת את המחשבות הם יתמעטו.
שאלה: תעניות היהודים בימי הנס: כתוב ברש"י שזה היה בליל הסדר, הם לא היו יכולים לחכות עוד יום בשביל לצום, הרי זה היה אמור להיות עוד 11 חודש בערך?
תשובה: יש מסבירים שזו הייתה שאלתה של אסתר, לא נקראתי אל המלך שלושים יום ובוודאי שעוד מעט הוא יקרא לי אז מה הדחיפות. אולם מרדכי השיב לה שמדובר בפיקוח נפש ויש לפעול באופן מידי, ואם זה פיקוח נפש, מותר לצום גם על חשבון החג.
שאלה: הימורים בפורים והימורים בימות השנה: האם לפי ההלכה יש איסור להמר בפורים או בשאר ימות השנה, למשל: משחקי קובייה, ווינר של המשחקי כדורגל וכדומה?
תשובה: הבעיה של הגרלות וכדומה היא בעיה שמקורה בדין של הגמרא הנקרא אסמכתא מלשון שדעתו סומכת, היינו, שאדם אומר או מתנה דברים בצורה לא מחייבת ולכן אין לזה משמעות ממונית. (בבא מציעא סו: עג: ותוספות שם וסימן ר"ז בחושן משפט). ישנו דין שקשור לדין זה והוא נקרא משחק בקוביה ועניינו שאדם מהמר על כספו שאם יצא מספר מסוים בקוביה יזכה בכל הכספים של המהמרים האחרים. ובאמת כל המהמרים אינם מקנים את הכסף בלב שלם לכן נקרא הדבר כאבק גזל רמב"ם(עדות י- ד)ובשולחן ערוך סימן ש"ע סעיפים ב,ג נחלקו מרן והרמ"א שלמרן משחק בקוביה עם ישראל הוא גזל מדרבנן ואילו לרמ"א אינו גזל.גם בסימן ר"ז סעיף י"ג הביא הרמ"א אפשרות שיהיה מותר באופן שהכסף נמצא על השולחן וכן הביא עוד דיעה שמכיוון שכל אחד יכול להפסיד באותה מידה מקנה כל אחד לחבירו ואין בזה אסמכתא. דין זה מהווה מפתח לדיון אחרונים בנושא,כאשר דעת הגאון הרב עובדיה יוסף שליט"א (יביע אומר חלק ז' ס"ו) שלספרדים אסור להשתתף בהגרלות הפיס שיש שהרי קיבלו עליהם הוראות מרן ויש בזה חשש גזל. אומנם, יש דעות שמותר בין לספרדים ובין לאשכנזים להשתתף בהגרלות שכן אין צד של גזל שהרי האדם שמקנה את כספו לרשות מפעל הפיס יודע הוא שאותו כסף עצמו לא יושב לו אלא מצפה אולי ירוויח כסף אחר. זו תקווה שיש לכל משקיע את כספו בכל תחום עסקי אבל את הכסף ששילם כבר הקנה לגמרי ואין בו חשש גזל. כך כתב הגאון הרב אברהם שפירא זצוק"ל זי"ע (תחומין ה' עמוד 301)ועוד אחרונים ישכיל עבדי(חלק ח' יו"ד ה' ס"ג שנדחה ע"י הרב עובדיה). לכן, לגבי הגרלות של פיס לאשכנזים מותר ולספרדים ראוי להחמיר אבל המקל יש לו על מה שיסמוך. גם לגבי המשחק בקובייה הדין כן לאשכנזים יהיה מותר ולספרדים כנכתב לעיל, אך אין הדבר ראוי משום מושב לצים אלא אם הוא נער ורוצה להתרענן לשם שמים יעשה זאת מבלי להתערב על כסף. אין הבדל בכלל בין פורים לשאר השנה בדין זה. אם כוונתך על מה שעושים הנערים שוק פורים ועושים שם הגרלות לפרסים מסוימים הרי שכל הכסף בדרך כלל נתרם למטרות של צדקה והפצת תורה וכדו' ועוד זה הגרלה על חפצים וזה יותר קל שמקנה את הכסף באופן גמור ואינו מצפה לתמורה כספית והנותן הרי נותן לו ברצון לאחר שקיבל את כספו מכל המשתתפים נמצא שהדבר מותר לגמרי. עיין ברכי יוסף (סימן ע"ר) (עיין רב פעלים ח"ב יו"ד). לכן, ההגרלות של שוק פורים המקובל מותר. אומנם מה ששאלת לגבי משחקי ווינר של משחקי כדורגל כאן הדבר שונה לגמרי שכן עצם ההשתתפות היא מסייעת לעוברי עבירה שכן מחללים את השבת הקדושה בפרהסיא ואף לאשכנזים יש לאסור. זאת ועוד, עצם ההתעניינות בענייני המשחקים השונים הוא דבר שנוגד את רוח התורה. שכן אדם כזה שיש לו התעניינות בזה הרי יעשה חושבים האם זה אמיתי, איפה מרכז החיים שלי במגרש או באלוקים חיים. חיי האמונה היהודיים צריכים לא להיות כפולקלור דתי של בית הכנסת ועוד כמה "טקסים דתיים" אלא חיים אלוקיים של אמונה ועבודת ה' גם בחיי היום יום. אדם שממלא את מוחו מכל מיני עניינים אחרים של תרבויות שזרות לרוח ישראל הרי הוא עובר על מה שהגמרא(שבת קמט.) אמרה על הפסוק בויקרא (יט,ד) "אל תפנו אל האלילים"- אל תפנו אל מדעתכם וזה נפסק בשולחן ערוך בסימן ש"ז סעיף ט"ז. על כן חובה עלינו לשאוף להתקדם בעבודת ה' ולא להטות דעתנו אל תרבות כזו. ה' יזכנו לעבדו בלב שלם ונפש חפצה. ולמזהיר ולנזהר ירבה שלומם כנהר. הרב אבישי חבר טוב
שאלה: חזרות בקריאת מגילה: אומנם סיימנו את הקריאה לשנה זו אולם הדבר מטריד אותי ואשמח לקבל תשובה. 1. בעלי הקריאה במקומות שונים חוזרים על מילים שונות בקריאת המגילה, האם יש מילים קבועות עליהם נהוג צריך לחזור או שהכל בגדר מנהג? 2. בעל קורא במקום בו התפללתי הוסיף מילה חדשה לחזרות הכלליות "שורר" בניקוד שמאלי נהפך במקביל ובמיידי ל"שורר" בניקוד ימני (כמו "לפניהם" נהפך "בפניהם"), האם יש מקור לעניין היות והוא מתעקש על כך?
תשובה: לא ידוע לי על נוסח שורר בשין ימנית. תברר מה מקור הנוסח הנראה גם זר להקשר.
שאלה: מדבקה לספרי לימוד בשבת: ישנם כיום מדבקות (חצי צבעוניות חצי שקופות,רב-פעמיות), שמדביקים אותן במקום בו סיימו ללמוד, ופעם הבאה מוציאים אותה ממקומה ומדביקים אותה במקום אחר. השאלה, האם מותר בשבת להשתמש בהן, כלומר להדביק וגם להסיר ולהדביק במקום אחר?
תשובה: לעניות דעתי, זה לא נקרא חיבור, זה עניין זמני (לכתחילה רב פעמי), ומותר לעשות זאת בשבת.
שאלה: טומאת אחוריים בכלי חרס: הפסוק אומר: (ויקרא י"א) "וכלי חרש אשר יפול מהם אל תוכו", ודרשינן-"מתוכו הוא מיטמא ואינו מיטמא מגבו". ואמרינן במשנה (כלים פ"ב מ"א): "כלי חרס.ואינן מטמאין מגביהן." אבל קשה, דשנינו: "כל שאין לו תוך בכלי חרס אין לו אחוריים", ופירש הברטנורא: ".קמ"ל דאין טומאת אחוריים נוהגת אלא בכלי חרס שיש לו תוך". אבל אמרנו דאין טומאת אחוריים בלי חרס כל עיקר! (ואף לא במשקין מדרבנן כדפירש בברטנורא משנה ז )
תשובה: כלי חרס אינו מיטמא מגבו, כלומר, אם נגעה טומא בצידו החיצוני של כלי חרס לא ניטמא האוכל שנמצא בתוכו. לעומת זה אם יש לכלי חרס אחוריים, כלומר, אם יש לכלי רגל עם חלל (כמו, כוס קידוש עם רגל חלולה) אם יש טומאה בתוך החלל הזה, כל מה שנמצא בחלל נטמא. אבל כל זה אם יש לחלק העיקרי של הכלי חרס בית קיבול, שהוא נותן חשיבות גם לאחוריים,ואם הכלי חרס הוא מגש, שאין לו בית קיבול, ויש לו רגל עם בית קיבול, אין האחוריים מספיק חשובים לקבל טומאה ולטמא בחלל.
שאלה: שאלות במעשר שני: 1. ראיתי נוסחים של הפרשת תרומות ומעשרות שבחילול המעשר שני מופיע הקטע "אם אין המעשר שני שווה פרוטה יהא מחולל הוא וחומשו בשוויו" האם קטע זה לעיכובא? 2. האם פדיון מעשר שני צריך מין המוקף?
תשובה: 1. המשפט שנלקח נראה משובש מאד, נראה לי שלקחו חצי משפט, והמשפט כפי שמופיע הוא מקולקל. צריך להיות תוספת "אם אין המעשר שני שווה פרוטה יהא מחולל הוא וחומשו על פרוטה המיוחדת לי במטבע, שהיא פרוטה חמורה". נוסח אחר הוא מקלקל. 2. אין צורך לעשות מן המוקף בחילול מעשר שני. בברכת התורה והארץ, הרב יהודה הלוי עמיחי
שאלה: להתאוורר וללמוד תורה: אני בן 15 ולומד בישיבה תורנית ומשתדל להוסיף עוד תורה. אבל אני עושה עוד כל מיני דברים אחרים (משחק וכו ) כדי להתאוורר. אני מקווה שהשאלה לא טיפשית אבל היא הציקה לי. בישיבה אמרו לנו שזה ר לעשות הפסקות כשצריך, אבל לפי הסיפורים על גדולי ישראל כולם כל הזמן למדו תורה וזהו. זה ירידת הדורות או שצריך כל הזמן ללמוד או שגם גדולי ישראל התאוררו מדי פעם?
תשובה: אכן יש גדולי ישראל שמשחר ילדותם שקדו מאד על התורה וגיל שמונה עשרה כבר ידעו את כל הש"ס ומפרשיו. ומי שיש לו את הכוחות לשקוד והוא לומד בשמחה ולא זקוק להתאוורר מפעם לפעם עליו באמת לשקוד. אך מי שזקוק לעשות הפסקה ולנוח כדי שיהיה לו כח להמשיך ללמוד. עליו לנוח ולהתאוורר לשם שמים כלומר כדי לשוב ללמוד ביתר מרץ. יש גם גדולים שהיו זקוקים למנוחה ולא יכלו לשקוד ללא הפסקה והם נחו וזה לא פגע בעליתם במעלות התורה ואדרבא אילו לא נחו כפי הצורך זה היה פוגע בלימודם מפני שלימודם היה מתוך עיפות וחולשה. לאמר כל אחד צריך למוד את כוחותיו וללמוד בשקידה בהתאם לכוחותיו. ואז הוא יגיע למעלות שהוא ראוי להם.
שאלה: שהיית מי נטילת ידיים של בוקר: ברוך השם אני נוהגת ליטול ידיים בבוקר בכלי ליד המיטה שהיה מוכן מבעוד יום. בגלל שאני ממהרת בבוקר - אני לא מספיקה לרוקן את הכלי (אך הוא מכוסה). האם יש בעיה עם שהיית מי הנטילה כל היום בחדר?
תשובה: אין בעיה שישארו המים בחדר רק צריך להקפיד שהמים לא ישפכו.
שאלה: הגעלה והטבלת כלים: האם לפני ההטבלה של הסכו"ם במקווה (מזלגות, כפות, סכינים, כפיות) יש חובה להגעיל אותם או שאפשר רק להטביל אותם?
תשובה: אם הם חדשים ולא נטרפו, אין צורך להגעילם.
שאלה: חיזוק האמונה בהשגחה-הפרטית: מאחר שאני סובל קצת מחששות ופחדים מבני-אדם ומכל-מיני פורענויות ומהעתיד לקרות רציתי לשאול, איך אני יכול לחזק את האמונה בהשגחה-הפרטית ולהגיע למצב שאני אפחד רק מהשם? אציין שאני אדם-דתי (שומר -ברית, שבת, קובע עיתים לתורה, מתפלל, שומר-כשרות).
תשובה: ככל שהאמונה יותר חזקה כך הפחדים מתמעטים. אך לפעמים הפחדים לא נובעים ממיעוט אמונה אלא מחולשה בנפש. ואז צריך להעזר ביעוץ איך לחזק את הנפש ולהתגבר על הפחדים.
שאלה: אבי נגלה אלי אחרי מותו: אני בחורה בת 26 וחצי אשר מילדותי מרגישה כל מיני דברים בתחום הנסתר. אבי נפטר לפני 5 שנים וב-4 חודשים האחרונים אני מרגישה אותו חזק, כאילו הוא נמצא. יום שישי בלילה ישנתי וילדי זז במיטתו והסתכלתי עליו, ופתאום אני רואה דמות מסתכלת עלי, ידעתי שזה אבי אבל תקפה אותי בהלה והסטתי את מבטי ואחרי זה שהסתכלתי הוא נעלם. הרגשתי שהוא עדיין שם רוצה להראות אבל מסתיר את עצמו. הדמות ממש לא דומה לאבי המנוח, שונה מאוד, היא הייתה כמו בצבע עור, משהו שקשה לתאר, כתפיים רחבות כאלו, וזאת הייתה דמות. עשיתי תיקשור לשאול מה רצו ממני והוא ענה שהוא בא לשמור עליי ושאני לא אפחד ואם יתגלה לי אל פחד כי הוא עדיין פה בתפקיד שמירה עליי. אינני יודעת מה לעשות כרגע כי הפחד עדיין חזק. אנא אמור לי מה פשר הדבר הזה, והאם ייתכן שאבי עוד לא סיים את תיקונו פה והוא באמת יכול לקחת תפקיד שמירה עלי? אבי גידל אותנו לבד מגיל קטן אחרי שאימי נפטרה אולי מרגיש צורך לעזור לי, הייתכן הדבר, ומה אמורים לעשות עם מידע כזה? אשמח לתשובתך ו לך.
תשובה: את לא צריכה לפחד. אין סיבה לפחד. לא צריך לחשוש בכלל מחלומות כי חלומות שוא ידברו. וגם עצם החלום הזה לא מפחיד גם אילו היה בו משהו מן האמת אדרבא יש עליך שמירה וזה טוב. עברה עליך ילדות של יתמות וזה השאיר את רישומו אך כעת את, ברוך ד', גדלת ועליך לבנות את חייך בשמחה ובלי דאגות שהם תולדות משנים שעברו חזקי ואמצי.
שאלה: משחק עם ילדים גויים: חלק ממשפחתנו גרה בחו"ל ומשפחתו של הבן דוד לא יהודית כיוון שהתחתן עם גויה. השאלה היא כאשר הם באים לטיול בארץ. האם זה ר שבתם בת השלוש תשחק עם ילדינו שהינם בגילאי יסודי וגן, איך לנהוג במקרה כזה ושלא יעלבו?
תשובה: אם זה משחק שעלול להשפיע על דברים שלילים או התנהגויות של תרבות שאינם לפי החינוך שלכם, צריך למנוע את זה. אך סתם משחק בנדנדות וכו', ולא יותר מזה, אין צורך להחמיר עד כדי כך.
שאלה: כסף שחשבתי לתת לצדקה הוא "הקדש"?: אם בדרכי בבוקר לתפילה מהבית, שמתי מספר מטבעות בכיסי על מנת לתתם לצדקה בבית הכנסת ושכחתי לתת אותם לצדקה. האם במשך היום כשאני ממשמש בכיסי מותר לי לקנות באותם מטבעות דברים לצרכי או שמא זה סוג של "הקדש" כסף שחשבתי לנדב אותו "לצרכי גבוה"? האם ניתן לתת אותן כסף לצדקה למטרה אחרת ממנה חשבתי כששמתי את הכסף בכיסי?
תשובה: אומנם חל חיוב לתת צדקה אולם הכסף עצמו לא הוקדש.
שאלה: מתי אומרים מוריד הטל?: מתי אומרים מוריד הטל בתפילת שמונה עשרה?
תשובה: מוריד הטל מתחילים לומר בתפילת מוסף של יום טוב ראשון של פסח.
שאלה: חריטה על הגוף : האם מותר לחרוט על הגוף, אם לא, מה הסכנות שבזה?
תשובה: "ושרט לנפש לא תתנו בבשרכם וכתבת קעקע לא תתנו בכם אני ה' " (ויקרא י"ט). הפסוק מלמד אותנו כי אין לחרוט בגוף ואין לעשות כתובות קעקע בעור. איסור זה הינו חמור כמו שאר איסורי התורה החמורים. ואשרי מי שעומד בנסיונות שהמציאות מכתיבה לו, ומסוגל לשלוט בעצמו ולקיים את דברי התורה. ומובטח למי שעומד בנסיונות אלו שכר עצום, ובעזרת ה' תזכה לרוב ישועות מכך. הרב שמואל הולשטיין
שאלה: הפסק בתפילה על ידי רב: אני לומד באחת הישיבות התורניות ביש"ע. באחד מהימים אנחנו מגיעים להתפלל תפילת מנחה בישיבה ושום ר"מ או רה"י לא היה, חיכינו עשר דקות ואז הגיע הגבאי ואמר למישהו להתחיל. רבע שעה לאחר הזמן הקבוע התחלנו שמונה עשרה ללא שום רב (לפני מנחה יש תמיד שיעור קצר כ-2 דקות לשון הרע) אך מיד (כ-20 שניות) אחרי שהתחלנו להתפלל נכנס אחד הרמי"ם (זה שמעביר את השיעור לשון הרע) וצעק שנלך להתפלל בחוץ ושאין כאן תפילה עכשיו כי רה"י עוד לא הגיע ושניתן קצת כבוד לרבנים ואף אותו רב דחף את את החזן ממקומו והפסיק את תפילתו וכתוצאה מכך התפילה הופסקה וחלק מהתלמידים המשיכו בתפילתם וחלק עצרו. 1. האם נהגנו כראוי שהתחלנו להתפלל? 2. האם הר"מ נהג כראוי בזה שהפסיק אותנו? 3. מה צריך לעשות מי שהתחיל להתפלל במקרה כזה להפסיק או לגמור?
תשובה: אם יש זמן לתפילה בציבור, מוזכר בהלכה שאפילו הרב של אותה העיר, לא מחכים לו. החזן בהוראת הגבאי יגש להתפלל, בלי לחכות לאף אחד. אינני יודע מה הסיבות של הרב, אך לכאורה נראה שזה איננו נכון.
שאלה: נקיון פסח לדירה חדשה: קנינו דירה ואנחנו הולכים לעשות בה שיפוץ מלא (כולל החלפת המטבח) במהלך החודשים הקרובים ורק אחרי השיפוץ נעבור לגור בה. האם צריך לעשות ניקיון פסח ובעור חמץ גם בדירה המיועדת לשיפוץ? השיפוץ אמור להתחיל לפני פסח.
תשובה: אני מבין שאין שם חמץ בעין. ואם נשאר קצת מהדיירים הקודמים, תעשו רק חיפוש כללי כדי שבבית שלכם לא יהיה חמץ. אך בדיקת חמץ וכו' אינכם צריכים לעשות.
שאלה: צביעת תפילין וקשירת ציציות ע"י אישה: האם מותר לאשה לצבוע את התפילין שדהו בדיו ולומר "לשם מצוות תפילין", ומה הדין לגבי קשירת חוטי הציצית?
תשובה: מותר, אם כיוונה לשם המצוה.
שאלה: לחלק הזמנות לחתונה בימי עומר: בע"ה בני אמור להינשא ב-29.5. האם ניתן לחלק הזמנה לחתונה בימי עומר?
תשובה: מזל טוב! אין איסור לחלק הזמנות בימי ספירת העומר לחתונה שתערך בזמן שכבר מותר להנשא בו. הרב שמואל הולשטיין
שאלה: הכשרת כבד ועוף : כיצד ניתן להכשיר כבד עוף על אש גלויה, בתוך הבית, או שיש כלים מיוחדים לצרכים אלו והיכן ניתן לקנותם? (אין לי אפשרות לצלות את הכבד בתנור) האם יש אפשרות לשים את הכבד על רשת ואותה על מחבת? האם החום יהיה מספיק חזק במקרה כזה? לגבי עוף (כרעים, גרון וכו ), האם הוא כבר מוכשר כאשר קונים אותו, או שצריך להשרות אותו במי מלח? ולכמה זמן?
תשובה: ניתן להכשיר כבד על הגז שבבית. לצורך כך מומלץ לרכוש רשת ברזל המיועדת לכך הבנויה משתי רשתות שמתחברות וביניהם מניחים את הכבד. את הכבד יש לשטוף במים, כבד בקר יש לחתוך אותו בסכין מספר פעמים, להניח על הרשת (כבד בקר עם החתכים כלפי מטה), לפזר מעט מלח, לצלות ולאחר מכן לשטוף את הכבד במים. שאר חלקי העוף נמכרים על פי רוב לאחר הכשרתם ולכן אין צורך להכשירם בבית (יש לודא את קיום ההכשרה על הכיתוב באריזה) הרב שמואל הולשטיין
שאלה: הלכות פסח: 1. כידוע השנה חל ליל הסדר במוצאי שבת. כיצד נוהגים בשבת זו, האם אוכלים לחם? הרי החג נכנס ישר במוצאי שבת. 2. ב"ה אערוך את ליל הסדר בביתי עם משפחתי ומשפחתו של בעלי. אנו שייכים לשתי עדות שונות, ואצל משפחתו של בעלי נהוג לאכול קטניות בפסח (ולכן גם בשבילי קטניות זה כשר לפסח, מאחר ואני הולכת אחרי בעלי), האם אפשרי ע"פ ההלכה להגיש מאכלים שהם כשרים לאוכלי קטניות? 3. כלים מחרסינה, שלא השתמשו בהם, אך הם היו מחוץ לאריזתם המקורית תקופה ארוכה באזור, שלא כ"כ הקפידו שלא יהיה שם חמץ, האם יש אפשרות להשתמש בהם לפסח? 4. קערה מנירוסטה של מיקסר לעוגה, האם אפשרי להכשיר לפסח את הקערה (ללא הבסיס והידית של המיקסר), יש לציין שבתחתית הקערה יש חלק קטן מפלסטיק שאמור לחבר את הקערה לבסיס, חלק זה לא בא במגע עם החומרים המרכיבים את העוגה? 5. מהם המזונות שצריך לשים בצלחת של פסח? מרור - חסה? כרפס - סלרי? זרוע - כנף עוף, מבושל מטוגן? וכו. 6. סירופ חרובים טבעי, עדיין סגור, מכיל 100 חרובים, אך אין חותמת של כשרות לפסח, כנ"ל לגבי חלב שקדים, דבש וכו (גם סגור), האם אפשר להשתמש בהם עבור פסח? 7. צנוברים האם כשר לפסח לאוכלי קטניות בלבד? 8. כיצד ניתן להכשיר מקרוגל? 9. מתי מדליקים את נרות החג? 10. מתי מבדילים ועל מה מבדילים בהבדלה?
תשובה: 1. השנה אסור לאכול חמץ בערב פסח בדיוק כפי שאסור בכל שנה, לכן יש לאכול את סעודת השבת בבוקר לפני השעה 9:55. לאחר מכן יש לבער את החמץ שנשאר על ידי זריקתו בשירותים ואמירת נוסח הביטול. בסעודה שלישית אוכלים פירות ירקות וכד'. 2. אין להגיש מאכלים עם קטניות לאנשים המשתייכים לעדות שאינם אוכלים קטניות. 3. אין בעיה, יש לשוטפם במים. 4. ניתן להכשיר בהגעלה במים רותחים. 5. נוהגים לשים מרור (מה שאתם נוהגים לאכול - חסה או חזרת), כרפס (גם כן מה שאתם נוהגים לאכול), זרוע צלוי, מי מלח וביצה ( יש נוהגים לצלותה). 6. אין להשתמש במאכלים שאין עליהם כשרות לפסח, אלא להצניעם לאחרי החג. 8. יש המתירים להכשיר מיקרוגל באופן זה - יש לנקותו היטב היטב, לאחר מכן יש לשים בתוכו כוס מלאה בחציה במי סבון ולהפעיל את המקרוגל עד להתאדות המים. 9. לאחר צאת הכוכבים (לאחר התפילה לפני הסדר). 10. מבדילים בתוך הקידוש, הסימן הוא יקנה"ז. כלומר י - ברכת היין, ק - קידוש כלומר ברכת הקידוש עצמה, נ - נר, ה -הבדלה, ז - זמן כלומר ברכת שהחיינו. פסח כשר ושמח. הרב שמואל הולשטיין
שאלה: שולחנות כבמת ארועים: האם מותר להשתמש בשולחנות ביהמ"ד כבמה בעת אירועי פורים או הופעות של הרצאות בבית המדרש, אם כן, האם יש הגבלות כל שהן בענין מיקום הבמה מארון הקודש, והאם מותר גם להעלות זמרים על בימה כזו בביהמ"ד?
תשובה: סוף כל סוף השולחנות הללו משמשים כמעמד לספרי קודש. לדרוך על זה כמו שהם, זה בעיה. אולי אם ישימו איזה דבר על השולחן, אם צריך לעלות יהיה מותר. אבל סתם כך, זה לא מכובד. כיוון שבדרך כלל בכל ארון קודש יש שתי מחיצות, הדלתות והפרוכת, זה מספיק ולא צריך עוד לכסות.
שאלה: עד היכן כבוד הורים?: אמי היא אדם מאוד ביקורתי ונפגעת בקלות. הדילמה: מצד אחד אני רוצה לבוא לבקר, כי אני אוהב אותה ומעריך אותה, אבל מצד שני אני מפחד כי לאחר כל ביקור יש ביקורת ואיומים בניתוק. היא רוצה שאני אבוא לבקר יותר ואני רוצה לעשות זאת במידה כדי שבסך הכל לא ינתק הקשר. היא דורשת ממני שאני אכבד אותה יותר. ואני פשוט אובד עצות? נקודה שניה, איפה נקודת האיזון בין האמא לאשה, איפה נגמר כבוד הורים ואני מחוייב לכבד את אשתי, במקרה וזה מתנגש? וזה מתנגש.
תשובה: אתה צריך לשוחח עם אמך וללבן את הבעיה. אם היא מעדיפה שתבוא לבקר למרות התפרצויות הכעס שלה תבוא. אם אי אפשר לדבר על כך תכתוב ותבקש תשובה. כל עוד אין שינוי אתה רשאי לצמצם את הביקורים. אם אשתך נפגעת מאמך היא לא צריכה לבקר את אמך ואתה תלך לבד לביקורים קצרים עד שאמך תשנה את הנהגתה כלפי אשתך.
שאלה: רב אשכנזי לאדם ספרדי: האם ספרדי יכול ללכת לפי רב אשכנזי בעניינים כלליים (כמו תכלת) ולהשלים את החילוקי דעות בין הספרדים לאשכנזים לפי רב ספרדי אחר?
תשובה: בדברים שאינם שייכים למנהגים של עדות. יכול אדם לסמוך על רב גם מעדה אחרת.
שאלה: כלים של קטניות בפסח : כל השנים הקודמות בישלנו קיטניות בפסח כמנהג בעלי. השנה רצינו להזמין לפסח אורחים שהם אשכנזים, לכן החלטנו לא להכניס לבית קטניות בכלל. האם אנחנו צריכים להכשיר כלים של פסח? (בכלים האלו אנחנו משתמשים רק בפסח וכל השנה הם סגורים בארון).
תשובה: לא צריך.
שאלה: לשאוף לגדלות בתורה: כידוע יש יסוד שאדם צריך לשאוף לגדלות בתורה, להיות גדול בתורה. שאלתי היא, מדוע, מה הסיבה שבגללה אדם צריך לשאוף לכך?
תשובה: השאיפה היא לעבוד את ה' ולהנות מזיו שכינתו. וע' בספר מסילת ישרים שהוא, בחלקים גדולים מדבריו, מתייחס לשאלתך. יש מבט שגם מצד המינימום אדם צריך לשאוף לגדולות. כמו שבעולם החומרי אדם לא חיי בעניות כך גם בעולם הרוחני. אולם השאיפות לגדלות קשורה למידת החסידות וליראה ואהבה שאנו מרגישים כלפי הקב"ה.
שאלה: לא קראתי מגילת אסתר: מה עושים אם לא קראנו בכלל את מגילת אסתר?
תשובה: דבר זה נכנס בגדר: " מעות לא יוכל לתקן וחסרון לא יוכל להמנות " (קהלת א'). בעזרת ה' בשנה הבאה תוכלו לשמוע עם כל כלל ישראל. הרב שמואל הולשטיין
שאלה: עוזרת גויה בניקיונות לפסח: אני גרה באופן זמני בחו"ל עם בעלי ותינוק. רציתי לשאול מה הדברים החשובים שעליי לעשות בניקיון לפסח. האם כל דבר ודבר מחייב ניקיון קפדני כמו: ארון הבגדים? מפני שיוצא שאין לי כל כך זמן במשך היום לנקות עקב התינוק שדורש ממני להרים אותו כל הזמן ואין לי משפחה או חברים להיעזר בהם. כמו כן, האם אפשר להיעזר בעוזרת שהינה גויה בניקיונות לפסח, ואם כן, כיצד נכון יהיה להיעזר בה?
תשובה: ה והברכה מארץ הקודש! באופן עקרוני טוב וחשוב לנקות את הבית כולו. אבל כשקשה, אז אפשר להקל במצבים מסוימים: את הנקיונות לפסח צריך לחלק לשני חלקים: החלק הסידורי והחלק ההלכתי. אמנם זה חשוב וטוב לנקות את הבית כולו אך אין חיוב הלכתי לכך. מה נקרא החלק הסידורי? כל מקום בבית שאת בטוחה בוודאות שלא הכניסו לתוכו חמץ, כגון חדרי שינה, ארונות בגדים וכו'. מקומות אלו אין חובה לנקות לקראת הפסח. החלק ההלכתי הוא החלק אותו צריך לנקות כדי להימנע מאיסור חמץ בפסח. חלק זה כולל את המטבח, פינת האוכל, כיסים, תיקים וכל מקום אחר שיש בו חמץ במשך השנה. כאן צריך שיהיה נקיון סביר, שלא יהיה חמץ נראה בעין. ואם יש מקומות בלת ניתנים להשגה, אפשר לסתום אותם בדבק או בגבס, או לשפוך שם סבון או אקונומיקה שמקלקלים את הטעם ואז אין איסור חמץ. אם עדיין מאד קשה, יש המקילים לסגור את הארונות ולמכור אותם לגוי יחד עם המכירה של הקהילה, וסוגרים אותם באופן שלא ייפתחו בפסח. לגבי העוזרת הגויה, אין שום בעיה בכך, אבל חשוב שאת תבדקי אחריה, שהיא אכן ניקתה את החמץ. לסיכום: אם קשה לך, נקי רק את המקומות שבהם יש חמץ ודאי, ועוזרת גויה יכולה לעזור. בברכת חג שמח, הרב יונתן סרור
שאלה: הצלת כלבים זרוקים: ישנם הרבה כלבים זרוקים שיש לנו אפשרות להשפיע על גורלם. האם עלינו בני האדם להציל כלבים או שמה להתעלם? מבחינתי, להציל זה לקחת את הכלב למצוא לו מחסה, אוכל, לדאוג לבריאותו וכו. מה אומרת ההלכה?
תשובה: אני לא חושב שאדם חייב לדאוג לחיות הפקר, הוא צריך להיות "סופר חסיד" בשביל כך. לבעלי חיים שלו אדם חייב לדאוג למזונות, מדין "צער בעלי חיים". לבעלי חיים שמסתובבים סתם, מותר לו לדאוג, אך הוא לא חייב.
שאלה: מחלת הסרטן: גיסי חולה במחלה שמונה חודשים הוא אדם מאמין יודע את התורה בעל פה אדם עם חוכמת חיים שאין כמותה. לצערינו היום הוא נמצא במצב של דעיכה ולפי המבט שלו הוא נראה מאוד כועס ועצוב. האם ה' יתברך שמו מייסר אותו היום בחיים אלו, האם יש איזו תפילה לשחרר אותו מיסוריו? אנו מבקשים מאת ה יתברך שמו לעד או שיעשה נס או שיגאל אותו מיסוריו
תשובה: הכל מאת ד' והכל לטובה וצריך לקבל את הקשיים ולדעת שהם לטובה בלי שאנו יודעים איך זה לטובה. מותר להתפלל שלא יהיו לו יסורים ושיהיה לו טוב.
שאלה: מה עושים עם ת שהתקבל בשבת?: בניגוד לבקשתי, מישהי מכרה ללקוחה מוצר שלי שמאוחסן זמנית בביתה בערב שבת, ומסרה לי. מה עלי לעשות עם הכסף? בכל מקרה קיבלתי על עצמי לא להנות ממנו, מפני שלא מחיתי בצורה תקיפה יותר, האם מותר לי לתרום לצדקה?
תשובה: מותר לך להשתמש בזה, איסור מכירה בשבת הוא מדרבנן ומן הסתם לא עשתה זאת בזדון, ואיסור דרבנן שנעשה בשוגג, מותר להנות ממנו במוצאי שבת.
שאלה: תרומת ביציות: האם מותר לתרום ביציות לזוג עקרים? (בת או שלא בת ) במקרה והדבר מותר, האם יש חובה שהתרומה תינתן אך ורק לזוגות יהודיים? (חלק ממשפחתי גרה בחו"ל - אני נוסעת לבקרם וראיתי פרסומת בעניין)
תשובה: בתרומות מסוג זה יש חשש שאח ישא את אחותו, לכן ההוראה היא להשתמש בתרומה מנוכרי. (או מקרובת משפחה כגון אחות שאז ניתן למנוע את הנישואין האסורים.)
שאלה: שבת הכנת אוכל והשימוש בו: האם מותר להכין ג לי אינסטנט בשבת?
תשובה: יש בעיה של "לש".
שאלה: הצעת נישואין בערב ליל הסדר: האם יש איזה שהוא איסור על הצעת נישואין בערב ליל הסדר? האם בגלל העומר יש איזה שהיא בעיה?
תשובה: יש איסור להתחתן בימי ספירת העומר אבל להציע נישואין מותר ובוודאי שלפני פסח. שיהיה בשמחות, הרב בנימין במברגר
שאלה: חתונת בת אישתי: בת אשתי בע"ה מתחתנת בתמוז, היא ניתקה יחסיה עם אביה הביולוגי ומבקשת ממני להיות שושבין בחתונתה. האם יש מניעה הילכתית לכך?
תשובה: אין מניעה! (ללא התייחסות לשאלת התועלת והנכונות בניתוק היחסים). מזל טוב.